Foto: RIA Novosti /Aleksey Kudenko Military Watch nashri talqiniga ko‘ra, Rossiyaning eng xavfli harbiy kemasi sifatida “Admiral Naximov” raketa kreyseri e’tirof etildi. Ta’kidlanishicha, ushbu kema Rossiya harbiy-dengiz floti tasarrufiga 2021 yilda o‘tishi kerak. Kema ko‘p sondagi qanotli raketalar va eng zamonaviy havo hujumiga qarshi tizim bilan jihozlanadi. Unda radioelektron kurashning yangi tizimlari, “Redut” va “Kortik” zenit-raketa majmualari o‘rnatiladi. Mavjud ma’lumotlarga ko‘ra, kreyserning asosiy kemalarga qarshi quroli “Tsirkon” raketasi hisoblanib, u ko‘rsatkichlari bo‘yicha AQSh harbiy-dengiz kuchlarining shu turdagi asosiy raketasi – “Garpun”ni ortda qoldiradi. Nashrning ta’kidlashicha, kema dushman obektlariga uzoq masofalardan xavf sola olishi hisobiga Rossiya qurolli kuchlari qurollanishida turuvchi eng “xavfli harbiy kema”ga aylanishi mumkin.